# Món

* Aquest article tracta sobre món. Vegeu-ne altres significats a «Terra».
En un sentit general, el món és tot allò que existeix, l'univers. En un sentit més restringit, món es refereix a la Terra, i fins i tot s'utilitza com a sinònim de planeta. També s'utilitza molt sovint per a referir-se a àmbits del coneixement, la cultura o l'experiència humana: el món cristià, el món de la informàtica, el món àrab, etc.

## Citacions

* Hi ha en el món tres formes de govern: la monarquia, l'oligarquia i la democràcia. Les dues primeres classes de govern són regides pel tarannà dels seus governants; en canvi, les ciutats democràtiques, per les lleis establertes.
    (en grec antic) ὁμολογοῦνται γὰρ τρεῖς εἶναι πολιτεῖαι παρὰ πᾶσιν ἀνθρώποις, τυραννὶς καὶ ὀλιγαρχία καὶ δημοκρατία: διοικοῦνται δ᾽ αἱ μὲν τυραννίδες καὶ ὀλιγαρχίαι τοῖς τρόποις τῶν ἐφεστηκότων, αἱ δὲ πόλεις αἱ δημοκρατούμεναι τοῖς νόμοις τοῖς κειμένοις.
       Contra Timarc. § 4, segle IV a.C.. — Èsquines
* No estimeu el món, ni allò que hi ha en el món. Si algú estima el món, l'amor del Pare no està en ell; perquè tot allò que hi ha en el món —la concupiscència de la carn, la concupiscència dels ulls i l'ostentació de la riquesa— no ve del Pare, sinó que ve del món.
       Primera epístola de Sant Joan (1Jo. 2,15-16). — Sant Joan Evangelista
* En aquest món res no és segur, llevat de la mort i els impostos.
    (en anglès) In this world nothing is certain but death and taxes.
       Carta a Jean-Baptiste Leroy, 1789. — Benjamin Franklin
* Si vols aconseguir l'èxit en el món, mata la teva consciència.
       — Honoré Gabriel Riqueti
* La unió dels treballadors serà la pau del món.
       La Pàtria, 19 de juny de 1914. — Andreu Nin
* El món ha de ser un lloc segur per la democràcia.
    (en anglès) The world must be made safe for democracy.
       Discurs adreçat al Congrés dels Estats Units (Washington, DC), 2 d'abril de 1917. — Woodrow Wilson
* Ciutadans del món, no pregunteu què pot fer Amèrica per vosaltres sinó què podem fer junts per la llibertat de l'home.
    (en anglès) My fellow citizens of the world: ask not what America will do for you, but what together we can do for the freedom of man.
       Discurs inaugural com a president dels Estats Units d'Amèrica, 20 de gener de 1961. — John F. Kennedy
* El món va començar sense l'home i acabarà sense ell.
    (en francès) Le monde a commencé sans l'homme et il s'achèvera sans lui.
       Tristos tròpics (Tristes Tropiques), 1955. — Claude Lévi-Strauss
* Hi ha qui no pot imaginar un món sense ocells; hi ha qui no pot imaginar un món sense aigua; pel que fa a mi, sóc incapaç d'imaginar un món sense llibres.
    (en castellà) Hay quienes no pueden imaginar un mundo sin pájaros, hay quienes no pueden imaginar un mundo sin agua; en lo que a mí se refiere, soy incapaz de imaginar un mundo sin libros.
       «Hay quienes no pueden imaginar un mundo sin pájaros». El País, 9 d'octubre de 1985. — Jorge Luis Borges

## Dites populars

* A la moda i al mercat, el més espavilat; i al forn, el més savi del món.
* Aquest món és fet per a qui l'entén.
* Aquest món és un bigalot, i aferra qui pot.
* Cada casa és un món.
    (var.) Cada home és un món.
* El món fa rodes.
* El món no va esser fet en un dia.
* El sedàs i el forn, la millor pastadora del món.
    (var.) Val més el forn que totes les pasteres del món.
* En este món, uns pasten i altres van al forn.
    (var.) Uns ploren i altres riuen, i això és el món.
    (var.) Uns pugen i altres davallen, i açò ès el món.
* Ensenya més el món que pare i mare.
* Les coses d'aquest món, verdes i madures són.
* Llevant, xaloc i migjorn; llebeig, ponent i mestral, tramuntana i gregal, vet ací els vuit vents del món.
* Mentres el món siga, veurem coses.
* Mig món se'n riu de l'altre mig.
* Món de la mona, fet a barrancs.
    (var.) Món monot, que promet molt i ateny poc.
* Per Sant Ramon, fila tot el món.
* Per Sant Ramon, orenetes per tot el món.
* Per Santa Madrona i Sant Ramon vénen les orenetes de l'altre món.
* Quatre coses hi ha que fan el món més bell: la dona, la flor, l'aigua i l'ocell.
* Qui muda de dona, muda de món.
* Qui no té vergonya, tot el món és seu.
* Qui roda el món, roda la mona
* Roda el món i torna al Born.
* Sant Ramon, aigua per tot el món.
* Sant Ramon, porta l'oreneta, a l'altra punta del món.
* Tot el món és món, fora Montuïri.
* Tot té fi en aquest món, fora l'amor de Déu.

## Referències

* ↑ Èsquines. Discursos. Barcelona: Fundació Bernat Metge, 1999. ISBN 8472257231. $^{[Enllaçnoactiu]}$
* ↑ «Primera epístola de Sant Joan». A: La Bíblia. Alacant: Biblioteca Virtual Joan Lluís Vives, 2006 [Consulta: 1480590352].
* ↑ Mariné, Abel. «Aliments, crisi i impostos». Avui. Barcelona: Grup Hermes, 11-09-2009. Arxivat de l'original el 1372127380. [Consulta: 12 abril 2012].
* ↑ Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* ↑ Nin, Andreu «La unió dels treballadors serà la pau del món». La Pàtria, (19-06-1914).
* ↑ Palabras que cambiaron el mundo : 50 discursos que han hecho historia. Barcelona: El Lector Universal, 2007, p. 96-101. ISBN 9788493554514.
* ↑ Kennedy, John F. «John F. Kennedy's Inaugural Address» (en anglès). Washington: United States Federal Government, 20-01-1961. [Consulta: 12 abril 2012].
* ↑ «Claude Lévi-Strauss a dit...». Paris: Evene, cop. 1999. Arxivat de l'original el 1381539807. [Consulta: 30 març 2013].
* ↑ Borges, Jorge Luis. «Hay quienes no pueden imaginar un mundo sin pájaros» (en castellà). El País. Madrid: Ediciones El País, 09-10-1985. [Consulta: 9 març 2012].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Alcover, Antoni M.; Moll, Francesc de B. «Món». A: Diccionari català-valencià-balear. Barcelona: IEC, 2002.
* 1 2 3 Parés i Puntas, 1999.
* 1 2 3 4 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 5 octubre 2024].